turjo4nis/wikipedia-bn-dump-20250701 huggingface dataset:
ললিতা বাবর

ললিতা বাবর ( জন্ম: ২ জুন, ১৯৮৯) হলেন একজন ভারতীয় লং-ডিসটেন্স রানার। তিনি মহারাষ্ট্রের সাতারা জেলার একটি ছোট গ্রামে জন্মগ্রহণ করেন। তিনি সাধারণত ৩০০০ মিটার স্টিপলচেজ বিভাগে প্রতিদ্বন্দ্বিতা করেন এবং বর্তমানে ভারতের জাতীয় রেকর্ডধারী এবং একই ইভেন্টে এশিয়ান চ্যাম্পিয়নশিপ বিজয়ী।

ফেডারেশন অব ইন্ডিয়ান চেম্বার অব কমার্স এন্ড ইন্ডাস্ট্রি এফআইসিসিআই এবং ভারতের যুব ও ক্রীড়া মন্ত্রণালয় কর্তৃক ভারতীয় ক্রীড়া পুরস্কার ২০১৫ প্রদানকালে বাবরকে বর্ষসেরা ক্রীড়াব্যক্তিত্ব ঘোষণা করা হয়। তিনি অ্যাংলিয়ান মেডেল হান্ট কোম্পানি কর্তৃক সমর্থিত।

প্রাথমিক জীবন ও জুনিয়র ক্যারিয়ার 
ললিতা শিবাজি বাবর ভারতের মহারাষ্ট্র রাজ্যের সাতারা জেলায় এক কৃষক পরিবারে জন্মগ্রহণ করেন। তিনি যে এলাকায় জন্মগ্রহণ করেন তা প্রতিনিয়ত খরা প্রবণ, যা উক্ত এলাকার কৃষির উপর বিরুপ প্রভাব ফেলে।

বাবর তার কর্মজীবন যুব বয়সেই লং ডিসটেন্স রানার হিসাবে শুরু করেন। সে তার প্রথম স্বর্ণ পদক জিতে পুনে শহরে অনুষ্ঠিত ২০১৫ জাতীয় চ্যাম্পিয়নশিপে।

তিনি বর্তমানে দিল্লি ভিত্তিক ক্রীড়া ব্যবস্থাপনাকারী কোম্পানি অ্যাংলিয়ান মেডেল হান্ট কোম্পানির অর্থায়নে কর্মজীবন পরিচালনা করছেন।

কর্মজীবন 

২০১৫ এশিয়ান অ্যাথলেটিকস চ্যাম্পিয়নশিপে বাবর স্বর্ণ পদক জিতে, তার লিপিবদ্ধ সময় ছিল ৯:৩৪:১৩ এবং সে তার পূর্ববর্তী রেকর্ড, জাতীয় রেকর্ড এবং গেমস রেকর্ড ভেঙে নতুন রেকর্ড গড়ে। এই প্রসেসের পর তিনি ২০১৬ গ্রীষ্মকালীন অলিম্পিকের জন্য যোগ্যতা অর্জন করে।

তিনি বেইজিংয়ে ২০১৫ ওয়ার্ল্ড অ্যাথলেটিকস চ্যাম্পিয়নশিপে অংশগ্রহণ করে এবং বাছাইপর্বে ৯:২৭:৮৬ সময় নিয়ে পুনরায় জাতীয় রেকর্ড ভঙ্গ করে। এটি ছিল স্টিপলচেজ ইভেন্টের ফাইনালে প্রথম কোন ভারতীয় নারীর প্রতিদ্বন্দ্বীতা, সে শীর্ষ আটে খেলা সমাপ্ত করে।

প্রতিযোগিতার রেকর্ড

পুরস্কার 
ভারতের বর্ষসেরা ক্রীড়াব্যক্তিত্ব পুরস্কার (২০১৫) — ভারতীয় ক্রীড়া পুরস্কার ২০১৫ (ফেডারেশন অব ইন্ডিয়ান চেম্বার অব কমার্স এন্ড ইন্ডাস্ট্রি এফআইসিসিআই এবং ভারতের যুব ও ক্রীড়া মন্ত্রণালয় কর্তৃক প্রদত্ত)

আরও দেখুন 
 ২০১৬ গ্রীষ্মকালীন অলিম্পিকে ভারত
 ইরফান কুলুথুম থোডি

তথ্যসূত্র

বহিঃসংযোগ
 Official Facebook page of Lalita Babar
 

১৯৮৯-এ জন্ম
জীবিত ব্যক্তি
মহারাষ্ট্রের মল্লক্রীড়াবিদ
ভারতীয় স্টিপলচেজ রানার
মহিলা স্টিপলচেজ রানার
ভারতীয় মহিলা ম্যারাথন দৌড়বিদ
ভারতীয় মহিলা দূরপাল্লার দৌড়বিদ
এশিয়ান গেমসে ভারতের প্রতিযোগী
২০১৪ এশিয়ান গেমসে দৌড়বীর (ট্রাক অ্যান্ড ফিল্ড)
কমনওয়েলথ গেমসে ভারতের প্রতিযোগী
২০১০ কমনওয়েলথ গেমসে দৌড়বীর (ট্রাক অ্যান্ড ফিল্ড)
এশিয়ান গেমসে রৌপ্য পদক বিজয়ী
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
২১শ শতাব্দীর ভারতীয় নারী
মহারাষ্ট্রের মহিলা ক্রীড়াবিদ
ভারতীয় মহিলা স্টিপলচেজ দৌড়বিদ
২১শ শতাব্দীর ভারতীয় ব্যক্তি
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
এশিয়ান গেমসে ব্রোঞ্জপদক বিজয়ী ভারতীয়
২০১৪ এশিয়ান গেমসের পদক বিজয়ী
অর্জুন পুরস্কার প্রাপক
গৌড় রাজ্য

গৌড় রাজ্য ধ্রুপদী যুগে ভারতীয় উপমহাদেশের একটি রাজ্য ছিল, যার উৎপত্তি খ্রিস্টপূর্ব ৪র্থ শতাব্দীতে বা সম্ভবত তার আগে  বঙ্গ অঞ্চলে (আধুনিক পশ্চিমবঙ্গ ও বাংলাদেশ) হয়েছিল।

অবস্থান ও বিস্তৃতি

গৌড় রাজ্য বাংলার ইতিহাসে বাঙালীদের দ্বারা প্রতিষ্ঠিত প্রথম স্বাধীন রাজ্য ছিল যার প্রতিষ্ঠাতা ছিলেন রাজা শশাঙ্ক।  তিনি ৭ম শতাব্দী পর্যন্ত রাজত্ব করেছিলেন; তবে কিছু ঐতিহাসিকের মতে তিনি ৫৯০ হতে ৬২৫ খ্রিষ্টাব্দ পর্যন্তই রাজত্ব করেছিলেন। গৌড় রাজ্যের রাজধানী, বর্তমান মুর্শিদাবাদ জেলার সদরশহর বহরমপুর থেকে  দক্ষিণ-পশ্চিমে কর্ণসুবর্ণ নামক স্থানে ছিল।

চৈনিক পরিব্রাজক, হিউয়েন সাং রাজা শশাঙ্ক শাসিত উড়িষ্যার একটি এলাকা থেকে কর্ণসুবর্ণ পর্যন্ত ভ্রমণ করেছিলেন। পুণ্ড্রবর্ধনও যে গৌড় রাজ্যের অংশ ছিল তা পরিব্রাজক হিউয়েন সাং এর বর্ণনায় উল্লেখ পাওয়া যায়।

প্রমাণ অনুযায়ী প্রাচীন বাংলার গৌড় রাজ্যের সাথে রাঢ় অঞ্চলের বিবাদ ছিল। যদিও কৃষ্ণ মিশ্রের (একাদশ অথবা দ্বাদশ শতাব্দী) "প্রবোধ-চন্দ্রোদয়"-এ উল্লেখ, আছে যে  (বর্তমান) হুগলি এবং হাওড়া জেলার রাঢ় (বা রাঢ়পুরি) ও ভূরিষরেষঠিকা গৌড় রাষ্ট্রের অন্তর্ভুক্ত ছিল, কিন্তু  যাদব রাজা প্রথম জাইতুগির শিলালেখে উল্লেখিত যে রাঢ় গৌড় রাজ্য থেকে আলাদা।

ত্রয়োদশ ও চতুর্দশ শতাব্দীর জৈন লেখকদের বিভিন্ন পাণ্ডুলিপি অনুযায়ী গৌড় বর্তমান মালদা জেলার লক্ষণাবতীর সাথে একীভূত।

শশাঙ্কের মৃত্যুর পর ক্ষমতায় বসেন তার পুত্র মানব, যিনি ৮ মাস পর্যন্ত গৌড়ের শাসনকার্য চালান। তার কিছুকাল পরই গৌড়, সম্রাট হর্ষবর্ধণ এবং কামরূপের রাজা ভাস্কর বর্মণ কর্তৃক দুভাগে বিভক্ত হয়ে যায়। এমনকি তারা কর্ণসুবর্ণ পর্যন্ত দখল করে নেয়।

পাল রাজারা নিজেদের বঙ্গেশ্বর (বঙ্গের পালন কর্তা) ও গৌড়েশ্বর (গৌড়ের পালন কর্তা) বলে উল্লেখ করতেন।
একইভাবে সেন রাজারাও তাদের গৌড়েশ্বর হিসেবে পরিচয় দিতেন। এভাবে গৌড় এবং বঙ্গ (vanga) নামদুটি একই অর্থে অর্থাৎ একসাথে সমগ্র বাংলা অঞ্চল কে বোঝানোর জন্য ব্যবহৃত হতে থাকে।

শাসক গণ 

 জয়নাগা (আনুমানিক ৫৫৪ – সম্ভবত ৫৯০ খ্রিস্টাব্দ)
 শশাঙ্ক (৫৯০- ৬২৫ খ্রিষ্টাব্দ)
 মানব (৬২৫-৬২৬ খ্রিষ্টাব্দ)

তথ্যসূত্র

বাংলার ইতিহাস
মালদহ জেলার ইতিহাস
৫৯০-এ প্রতিষ্ঠিত
৬২৬-এ বিলুপ্ত
মধ্যযুগীয় সাম্রাজ্য ও ভারতের রাজ্য
গৌড় (দ্ব্যর্থতা নিরসন)

গৌড় বলতে বুঝাতে:
 গৌড়, প্রাচীন বাংলর গৌড় অঞ্চলের একটি নগরী।
 গৌড় রাজ্য, পঞ্চম শতাব্দী থেকে সপ্তম শতাব্দী কালের একটি রাজ্য।
 গৌড় অঞ্চল, প্রাচীন বাংলার একটি অঞ্চল
 গৌড় (রাজা), প্রথম শতাব্দীকালে নিমুদিয়া-র রাজা।
 গৌড় ব্রাহ্মণ, পঞ্চ-গৌড়-র অংশ, ভারত
 গৌড়, নেপাল, নেপালের গণ্ডকী অঞ্চল-র একটি গ্রাম।

আরও দেখুন 
 গৌড়ীয় নৃত্য, বাংলার ঐতিহ্যগত নৃত্যকলা।
 Gavdos, an island in the Mediterranean Sea
বড় আহ্নিক মন্দির, পুঠিয়া

বড় আহ্নিক মন্দির পুঠিয়া মন্দির চত্বরের সর্ব দক্ষিণে অবস্থিত মন্দির। এটি রাজশাহীর পুঠিয়া উপজেলায় অবস্থিত। পুঠিয়ার রাজারা এটি নির্মাণ করেন।

অবস্থান 
রাজশাহী জেলা সদর হতে ৩২ কিঃ মিঃ উত্তর-পূর্ব দিকে ঢাকা-রাজশাহী মহাসড়কের পাশেই এর অবস্থান। এর ঠিক উত্তর পাশে ছোট গোবিন্দ মন্দির অবস্থিত।

স্থাপত্যশৈলী
পূর্বমুখী এই মন্দিরে পাশাপাশি তিনটি কক্ষ আছে। মাঝের কক্ষটি তুলনামুলকভাবে বড় এবং পাশের কক্ষ দুইটি বর্গাকৃতির ও সম আয়তনের। এই কক্ষ দুইটিতে একটি করে সরু প্রবেশ পথ আছে। মন্দিরের পূর্ব দিকে তিনটি খিলান দরজা এবং উপরে দৌচালা আকৃতির ছাদ আছে। আয়তাকার এ মন্দিরের উত্তর, দক্ষিণ ও পশ্চিম পাশের দেয়াল সমতল এবং সেখানে কোন অলংকরণ নেই। তবে সাম্নের দিকের দেয়াল পোড়ামাটির চিত্রফলক দ্বারা সজ্জিত।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলার মন্দির স্থাপত্য
 রত্ন শিল্পরীতি (বাংলার মন্দির স্থাপত্যরীতি)
 চালা শিল্পরীতি (বাংলার মন্দির স্থাপত্যরীতি)

তথ্যসূত্র 

বাংলার মন্দির স্থাপত্য
রাজশাহী জেলার প্রত্নতাত্ত্বিক স্থাপনা
রাজশাহী জেলার দর্শনীয় স্থান
রাজশাহী জেলার হিন্দু মন্দির
পুঠিয়া মন্দির চত্বর
১৮শ শতাব্দীর হিন্দু মন্দির
ডিপলো

থমাস ওয়েসলি পেন্টজ (; জন্ম: ১০ নভেম্বর ১৯৭৮) আমেরিকার একজন ডিজে, রেকর্ড প্রযোজক, রেপা্‌র, গায়ক, গীতিকার এবং রেকর্ড নির্বাহী যিনি অধিক পরিচিত ডিপলো নামে। তিনি মেজর ল্যাজারের সহ-প্রতিষ্ঠাতা এবং প্রধান সদস্য। সেই সাথে তিনি রেকর্ড কোম্পানি ম্যাড ডিসেন্টের প্রতিষ্ঠাতা এবং এটি পরিচালনা করেন। অন্যান্য কাজ মধ্যে, তিনি ফিলাডেলফিয়ায় একজন স্কুল শিক্ষক হিসেবে কাজ করেছেন। তার ইপি রেভলুশন আমেরিকার বিলবোর্ড ২০০-এর ৬৮ নম্বরে স্থান করে নিয়েছিল। এই গানটি পরবর্তীতে হ্যুন্দাই এর বিজ্ঞাপনে এবং ডাব্লিউডাব্লিউই ২কে১৭-এর সাউণ্ড-ট্র‍্যাকেও দেখা গিয়েছে।

পেশা

প্রথম জীবন
ডিপলো ১৯৭৮ সালের ১০ই নভেম্বর মিসিসিপির টুপেলোয় জন্মগ্রহণ করেন। তার বাবার নাম বারবারা জেয়ান এবং মায়ের নাম থমাস পেন্টজ। তিনি জার্মান এবং ইংরেজি বংশদ্ভুত। তিনি তার বাল্যকালের অধিকাংশ সময় মিয়ামিতে অতিবাহিত করেছেন, যেখানে তিনি মিয়ামি ব্যাস-এর ধারণা পেয়েছিলেন। তিনি ১৯৯৭ সালে ইউনিভার্সিটি অফ সেন্ট্রাল ফ্লোরিডায় ভর্তি হন, তারপর ফিলাডেলফিয়ায় চলে আসেন টেম্পল ইউনিভার্সিটিতে পড়ালেখা করার জন্য, যেখানে তিনি প্রথমবারের মতো ডিজে হিসেবে আবির্ভূত হয়েছিলেন।

অন্যান্য কাজ
মেজর ল্যাজার এবং ম্যাড ডিসেন্ট ছাড়া, ডিপলোকে দেখা যায় 'অল দ্য লিটল ইনফ্লুয়েন্সেস'-কে সমর্থন করতে। একটি টেলিভিশনের জন্য খুব সম্প্রতি তার কেন্দ্রবিন্দু স্থানান্তরিত হয়েছে নিউ অরলেন্সের 'বাউন্স'-এর ওপর। তিনি ৫৫তম গ্র্যামি অ্যাওয়ার্ড এবং ৫৮তম গ্র্যামি অ্যাওয়ার্ড-এ অ শাস্ত্রীয় প্রযোজক হিসেবে মনোনীত হয়েছেন। ২০১৪ সালের হিসেবে, ডিপলো বিবিসি রেডিও ১/ ১এক্সট্রা-তে প্রতি রবিবার ৪টা-৬টা পর্যন্ত একটা অনুষ্ঠান করতেন।

তথ্যসূত্র

বহিঃসংযোগ

 বিলবোর্ডে ডিপলো
 ফেসবুকে ডিপলো
 গ্র্যামিতে ডিপলো
 ইন্সটাগ্রামে ডিপলো
 অফিসিয়াল ওয়েবসাইট ডিপলো
 স্পোটিফাইয়ে ডিপলো
 টুইটারে ডিপলো
 ইউটিউবে ডিপলো
 
 বিবিসি রেডিও ১-এ ডিপলো অ্যান্ড ফ্রেন্ডস

মার্কিন ডিজে
মার্কিন হিপ হপ সঙ্গীতজ্ঞ
মার্কিন হিপ হপ রেকর্ড প্রযোজক
মার্কিন পুরুষ গীতিকার
আটলান্টিক রেকর্ডসের শিল্পী
১৯৭৮-এ জন্ম
জীবিত ব্যক্তি
গ্র্যামি পুরস্কার বিজয়ী
মার্কিন হিপ হপ ডিজে
দক্ষিণা হিপ হপ সঙ্গীতজ্ঞ
ইলেকট্রনিক ডান্স মিউজিক ডিজে
মিসিসিপির সঙ্গীতজ্ঞ
লস অ্যাঞ্জেলেসের সঙ্গীতশিল্পী
মিসিসিপির গীতিকার
ইংল্যান্ডে মার্কিন প্রবাসী
বিবিসি রেডিও ১-এর উপস্থাপক
অ্যাবলটন লাইভ ব্যবহারকারী
বিবিসি রেডিও ১এক্সট্রার উপস্থাপক
জার্মান বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
সাউথ প্লান্টেশন হাই স্কুলের শিক্ষার্থী
টুপেলোর ব্যক্তি
২১শ শতাব্দীর মার্কিন সঙ্গীতজ্ঞ
২১শ শতাব্দীর মার্কিন সঙ্গীতশিল্পী
ফিনিক্স রাইজিং ফুটবল ক্লাবের সভাপতি ও বিনিয়োগকারী
ম্যাড ডিসেন্টের সদস্য
এলএসডি-এর সদস্য
২১শ শতাব্দীর মার্কিন র‍্যাপার
ক্যালিফোর্নিয়ার রেকর্ড প্রযোজক
মেজর ল্যাজারের সদস্য
বিকজ মিউজিকের শিল্পী
ডান্স ও ইলেকট্রনিক সঙ্গীতে গ্র্যামি পুরস্কার বিজয়ী
মায়ামির ব্যক্তি
গৌড়, নেপাল

গৌড়া, নেপাল হল উত্তর-মধ্য নেপালের, গণ্ডকী অঞ্চল ভুক্ত জেলা লমজুঙ জেলার একটি গ্রাম উন্নয়ন সমিতি। ১৯৯১ সালে নেপালের জনগণনা অনুসারে এখানকার জনসংখ্যা ৩৩২৫ জন, যার ৬৫০টি আলাদা-আলাদা পরিবারে ববসবাস করছেন।

নেপাল ভূমিকম্প, ২০১৫
২০১৫ সালের এপ্রিলের ভূমিকম্পে গ্রামটি ভীষণভাবে আক্রান্ত হয়। লামাজং জেলার বিচাউর, দুধপোখারি, ইলমপোখারি, কোল্কও এবং প্যারজং ইত্যাদি সর্বাধিক ভূমিকম্প আক্রান্ত গ্রামগুলির মধ্যে গৌড়া গ্রামটিও একটি। লমজুঙ জেলার ৪টি মৃত্যুর মধ্যে নেপ্তি তামাং, ৯১, শের বাহাদুর তামাং, ৬২, এবং সাড়ে তিনমাস বয়সী সুমিত বিকা এই তিন জনই এই গ্রামের।

তথ্যসূত্র

বহিঃসংযোগ
UN map of the municipalities of Lamjung District 

লমজুঙ জেলার জনবহুল স্থান
২০১৬ গ্রীষ্মকালীন অলিম্পিকে অংশগ্রহণকারী দেশসমূহের কুচকাওয়াজ

২০১৬ গ্রীষ্মকালীন অলিম্পিকের উদ্বোধনী অনুষ্ঠানে অংশগ্রহণকারী দেশসমূহের ক্রীড়াবিদ ও কর্মকর্তাদের কুচকাওয়াজ অনুষ্ঠিত হয়। রিও দি জেনেরিওর মারাকানা স্টেডিয়ামে অনুষ্ঠিত এ কুচকাওয়াজ অনুষ্ঠানে তারা স্ব-স্ব দেশের পতাকা ও পরিচিতিসূচক প্লেকার্ড নিয়ে অংশ নেন। প্রত্যেক পতাকা বাহক নিজ দেশের জাতীয় অলিম্পিক কমিটি  কর্তৃক কিংবা সংশ্লিষ্ট ক্রীড়াবিদই নির্ধারণ করে থাকেন। অলিম্পিকের ঐতিহ্য অনুযায়ী এ ক্রীড়ার উৎপত্তি স্থান হিসেবে পরিচিত গ্রীস সর্বাগ্রে মাঠে প্রবেশ করে। বিভিন্ন দেশের শরণার্থীদের নিয়ে গড়া শরণার্থী অলিম্পিক দল গ্রীসের পর মাঠে প্রবেশ করে ও  দর্শকদের দাঁড়ানো অবস্থায় অভিবাদন পায়। অন্যদিকে অংশগ্রহণকারী দলসমূহের কুচকাওয়াজের পর সর্বশেষে স্বাগতিক ব্রাজিলের ক্রীড়াবিদ ও কর্মকর্তাগণ মাঠে ঢুকে। বাদ-বাকী অন্যান্য দেশ স্বাগতিক দেশের ভাষায় অক্ষরক্রমিক অনুযায়ী  মাঠে প্রবেশ করে।

দেশ ও পতাকা বাহক 

কুচকাওয়াজে অংশগ্রহণকারী দেশসমূহের তালিকার সাথে মিল রেখে দেশ ও তাদের পতাকা বাহকের নামের তালিকা নিম্নে দেয়া হয়েছে। নামগুলো আইওসি কর্তৃক আনুষ্ঠানিকভাবে প্রদেয়।

তথ্যসূত্র 

২০১৬ গ্রীষ্মকালীন অলিম্পিক
অলিম্পিক পতাকা বাহকগণের তালিকা
ব্রাজিলে কুচকাওয়াজ
ডায়াচৌম্বক পদার্থ

ডায়াচৌম্বক পদার্থ (তিরশ্চৌম্বক) চৌম্বক ক্ষেত্র দ্বারা বিকর্ষীত হয়; কোন প্রযুক্ত চুম্বক ক্ষেত্র এদের মাঝে বিপরীত দিকে একটি প্রণোদিত চুম্বক ক্ষেত্র উৎপন্ন করে যা এই বিকর্ষনের কারণ। অন্যদিকে ফেরোচৌম্বক পদার্থ (অয়শ্চৌম্বক) এবং প্যারাচৌম্বক পদার্থ (পরাশ্চৌম্বক) একটি চুম্বক ক্ষেত্র দ্বারা আকর্ষিত হয়। ডায়াচৌম্বকত্ব হলো একটি কোয়ান্টাম বলবৈজ্ঞানিক ক্রিয়া যা সকল উপাদানেই সংঘটিত হয়; যখন শুধুমাত্র ডায়াচুম্বকত্বের কথা বলা হয় তখন এদের ডায়াচুম্বক পদার্থ বলে। ফেরোচৌম্বক পদার্থ ও প্যারাচৌম্বক পদার্থগুলির ক্ষেত্রে এদের দুর্বল বিকর্ষণ বল তাদের আকর্ষক চৌম্বকীয় দ্বিমেরু বলের প্রভাবে প্রতিহত হয়ে যায়। বেশিরভাগ পদার্থে ডায়াচুম্বকত্ব অত্যন্ত দুর্বল যা শুধুমাত্র গবেষণাগারের অত্যন্ত সংবেদনশীল যন্ত্র দ্বারাই শনাক্ত করা যায়। যদিও অতিপরিবাহীর ক্ষেত্রে এর ব্যতিক্রম দেখা যায়, কারণ এরা একটি চৌম্বক ক্ষেত্রতে এর অভ্যন্তর থেকেই বিকর্ষণ করে।

ডায়াচুম্বকত্ব প্রথম আবিষ্কৃত হয় ১৭৭৮ সালে যখন অ্যান্টন ব্রুগম্যানস চৌম্বক ক্ষেত্রে বিসমাথের বিকর্ষণ লক্ষ করেন। ১৮৮৫ সালে মাইকেল ফ্যারাডে দেখান যে এটি পদার্থের একটি বৈশিষ্ট্য এবং পর্যবসিত করেন যে প্রত্যেক পদার্থই প্রয়োগ কৃত চুম্বক ক্ষেত্রের প্রতি সারা দেয় (হয় পরাশ্চৌম্বকীয় অথবা তিরশ্চৌম্বকীয় ভাবে)। উইলিয়াম হিউয়েলের পরামর্শে ফ্যারাডে এই ক্রিয়াকে ডায়াচুম্বকীয় (উপসর্গ 'ডায়া'র অর্থ: দিয়ে) এবং পরবর্তীতে ডায়াচুম্বকত্ব নামটি দেন ।

রসায়নে কোনো ডায়াচৌম্বক কণা (পরমাণু, আয়ন বা অণু) শনাক্তকরণে একটি সাধারণ চলতি পদ্ধতি ব্যবহার করা হয়: যদি কণাটির সকল ইলেকট্রন জোড় থাকে তবে তা তিরশ্চৌম্বকীয় এবং অন্যথায় তা পরাশ্চৌম্বকীয়।

উদাহরণ

মূলত সকল পদার্থই ডায়াচৌম্বকীয় হলেও কিছু পদার্থের ফেরোচৌম্বকত্ব বা প্যারাচৌম্বকত্ব এত প্রকট থাকে যে এদের প্রভাবে ডায়াচুম্বকত্বের প্রভাব অতি নগন্য মনে হয়। তাই, যেসব পদার্থের ডায়াচুম্বকত্ব প্রকট থাকে তাদের ডায়াচুম্বক পদার্থ বলে। পানি, কাঠ ইত্যাদি পদার্থকে সাধারনত মানুষ অচুম্বকীয় মনে করলেও এরা আসলে ডায়াচুম্বক পদার্থ।

তথ্যসূত্র

পদার্থবিজ্ঞান
চুম্বকত্ব
প্যারাচৌম্বক পদার্থ

প্যারাচুম্বকত্ব হলো চুম্বকত্বের একটি ধরন যেখানে কিছু পদার্থ বাহ্যিক ভাবে প্রযুক্ত চৌম্বক ক্ষেত্রের দিকে দুর্বলভাবে আকর্ষীত হয় এবং প্রযুক্ত চৌম্বক ক্ষেত্রের দিকে একটি প্রণোদিত চুম্বক ক্ষেত্র উৎপন্ন করে। এমন বৈশিষ্টের বিপরীতে, ডায়াচৌম্বক পদার্থগুলি চৌম্বক ক্ষেত্র কর্তৃক বিকর্ষীত হয় এবং প্রযুক্ত চৌম্বক ক্ষেত্রের বিপরীত দিকে একটি প্রণোদিত চুম্বক ক্ষেত্র উৎপন্ন করে। বেশীরভাগ মৌলিক পদার্থ ও যৌগ প্যারাচুম্বকীয়; এদের ১ এর থেকে সামান্য বেশি (অর্থাৎ একটি ক্ষুদ্র ধনাত্মক চৌম্বকীয় সংবেদনশীলতা) আপেক্ষিক চৌম্বকীয় ব্যাপ্তিযোগ্যতা রয়েছে এবং তাই এরা চৌম্বক ক্ষেত্র দ্বারা আকর্ষীত হয়। প্রযুক্ত চৌম্বক ক্ষেত্র প্রবর্তিত চৌম্বক মুহূর্ত, ক্ষেত্র প্রাবল্যে রৈখিক এবং অধিকতর দুর্বল। সাধারণত এমন ক্রিয়া শনাক্ত করতে একটি সংবেদনশীল বিশ্লেষণাত্মক সমতার প্রয়োজন হয়। আধুনিক কালে প্যারাচুম্বক সংক্রান্ত হিসাব-নিকাশ করতে প্রায়শই স্কুইড (ম্যাগনেটোমিটার) ম্যাগনেটোমিটার ব্যবহৃত হয়।

কোনো পদার্থে বিজোড় ইলেক্ট্রনের উপস্থিতিই প্যারাচুম্বকত্বের কারণ। এদের স্পিনের কারণে, বিজোড় ইলেক্ট্রনগুলির একটি চৌম্বক দ্বিমেরু মুহূর্ত থাকে এবং একটি ক্ষুদ্র চুম্বকের মত ব্যবহার করে। একটি চৌম্বক ক্ষেত্র, ইলেক্ট্রনগুলির স্পিনকে এর সমান্তরালে সাজায় যা একটি নিট আকর্ষণের জন্ম দেয়। রসায়নে কোনো ডায়াচৌম্বক কণা (পরমাণু, আয়ন বা অনু) শনাক্তকরণে একটি সাধারণ চলতি পদ্ধতি ব্যবহার করা হয়ঃ যদি কণাটির সকল ইলেক্টন জোড় থাকে তবে তা ডায়াচৌম্বকীয় এবং অন্যথায় তা প্যারাচৌম্বকীয়। ফেরোচৌম্বক পদার্থের মত, এরা বাহ্যিক চৌম্বক ক্ষেত্রের অনুপস্থিতিতে চুম্বকত্ব ধরে রাখেনা কেননা তাপমাত্রিক গতি স্পিনের এই ঝোঁককে এলোমেলো করে দেয়। (কিছু প্যারাচৌম্বক পদার্থ পরম শূন্যতেও স্পিনের এই বিশৃঙ্খলা ধরে রাখে, যার মানে, এরা শুধু ভূমি দশায়ই প্যারাচৌম্বকীয়; অর্থাৎ তাপমাত্রিকা গতির অনুপস্থিতিতে) তাই, চৌম্বক ক্ষেত্র সরিয়ে নিলে এর সমস্ত চৌম্বকত্বই হারিয়ে যায়। এমনকি, চৌম্বক ক্ষেত্রের উপস্থিতেও সেখানে অল্প কিছু চুম্বকত্বের সৃষ্টি হয়, কেননা এই ক্ষেত্রের সাহায্যে স্পিনের একটি ক্ষুদ্রাংশই পাওয়া যায়। এই ক্ষুদ্রাংশটি ক্ষেত্র প্রাবল্যের সাথে আনুপাতিক এবং এটি রৈখিক বশ্যতার বর্ণনা দেয়। অন্যদিকে, ফেরোচৌম্বক পদার্থের আকর্ষণ অ-রৈখিক এবং অধিক শক্তিশালী হওয়ায় এদের খুব সহজেই শনাক্ত করা যায়।

প্যারাচৌম্বকের উদাহরণ
সোডিয়াম
এন্টিমনি
প্লাটিনাম
ক্রোমিয়াম
ম্যাঙ্গানিজ 
অ্যালুমিনিয়াম
অক্সিজেন
টাইটেনিয়াম
আয়রনঅক্সাইড 
বাতাস
টিন ইত্যাদি।

তথ্যসূত্র

পদার্থবিজ্ঞান
ভৌত ঘটনা
চুম্বকত্ব
ফেরোচৌম্বক পদার্থ

ফেরোচুম্বকত্ব হলো সেই ভৌত প্রক্রিয়া যার মাধ্যমে কিছু নির্দিষ্ট বস্তু (যেমনঃ লোহা) স্থায়ী চুম্বক তৈরী করে বা কোনো চুম্বক কর্তৃক আকর্ষিত হয়। পদার্থবিদ্যায় বিভিন্ন ধরনের চুম্বকত্ব রয়েছে। ফেরোচুম্বকত্ব (ফেরিচুম্বকত্ব সহ) সবচেয়ে শক্তিশালী ধরনের চুম্বকত্ব এবং এই প্রক্রিয়াটিই দৈনন্দিন জীবনে প্রত্যক্ষিত চুম্বকের নানান ধর্ম এবং ঘটনার জন্য দায়ী। অন্যদিকে প্যারাচুম্বকত্ব, ডায়াচুম্বকত্ব এবং প্রতিফেরোচুম্বকত্ব এত দুর্বল থাকে যে কেবল পরীক্ষাগারে সংবেদনশীল যন্ত্র দ্বারা শনাক্ত করা যায়। চুম্বক এবং ফেরোচৌম্বকীয় পদার্থের মাঝে যে আকর্ষণ ঘটে তাই প্রাচীন কালে এবং আমাদের কাছে প্রতীয়মান প্রথম কোনো চৌম্বকীয় বৈশিষ্ট্য।

যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের দিকে শক্তিশালী  চুম্বকত্ব লাভ করে তাদেরকে ফেরোচৌম্বকীয় পদার্থ বলে (অর্থাৎ যেসকল পদার্থ ফেরোচুম্বকত্ব প্রদর্শন করে)। খুব কম পদার্থই ফেরোচৌম্বকীয়। লোহা, নিকেল, কোবাল্ট,ইস্পাত,এদের সঙ্কর ধাতু এবং বিরল মৃত্তিকা ধাতু হলো ফেরোচৌম্বকীয় পদার্থের উদাহরণ।

তথ্যসূত্র

পদার্থবিজ্ঞান
ভৌত ঘটনা
হ্যারিস জাং

হ্যারিস জাং যুক্তরাজ্যের রাজধানী লন্ডনের একজন গায়ক। মাত্র ১৭ বছর বয়সেই তিনি "অ্যাওয়েকিং রেকর্ডস" নামক সঙ্গীতধারণ প্রতিষ্ঠানের সাথে গান প্রকাশ করার জন্য চুক্তিবদ্ধ হন। "ইয়ারিস" ইসলামী গান গেয়ে অল্প কয়েক বছরের মধ্যই তিনি অনেক জনপ্রিয় হয়ে ওঠেন। তার প্রথম সঙ্গীত সংকলন বা অ্যালবামের নাম হলো "সালাম"। এই অ্যালবামটি এখনও প্রকাশিত। তিনি "মাহার জিয়ান" থেকে শুরু করে "সুরাজ আলী" সবার সাথেই গান করেছেন। এছাড়া তিনি এককভাবেও অনেক গান গেয়েছেন।

একক 
 সালামু আলাইকুম (২০১৫)
 রসুলূল্লাহ্ (২০১৫)
 ঈদ মোবারক (শুজত আলী খান সহ) (২০১৫)
 ওর্থ ইট (সাইফ আদম সহ) (২০১৫)
 আই প্রমিস্ (২০১৫)
 গুড লাইফ (২০১৫)

অ্যালবাম
 সালাম (২০১৫)

তথ্যসূত্র

জীবিত ব্যক্তি
ইসলামি সঙ্গীত পরিবেশনকারী
ব্রিটিশ মুসলিম
আইরিশ বংশোদ্ভূত ব্রিটিশ ব্যক্তি
ভারতীয় বংশোদ্ভূত ব্রিটিশ
জ্যামেইকান বংশোদ্ভূত ব্রিটিশ
তুলারামপুর ইউনিয়ন

তুলারামপুর ইউনিয়ন নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।

অবস্থান ও আয়তন 
তুলারামপুর নড়াইল জেলা শহর থেকে ৮.০০ কি.মি. পশ্চিমে, নড়াইল-যশোর সড়কের দক্ষিণে এবং কাজলা নদীর পশ্চিম তীরে। এই ইউনিয়নের উত্তরে-মাইজপাড়া ইউনিয়ন পূর্বে- শাহাবাদ ইউনিয়ন দক্ষিণ-পূর্বে মুলিয়া ইউনিয়ন দক্ষিণে - শেখহাটী ইউনিয়ন নড়াইল সদর নড়াইল জেলা এবং পশ্চিমে- যশোর জেলার বাঘারপাড়া উপজেলার দোহাকুলা ইউনিয়ন ও জামদিয়া ইউনিয়ন অবস্থিত। এই ইউনিয়নের আয়তন ১৬.৭২ বর্গ কিঃ মিঃ।

প্রশাসনিক এলেকা	
তুলারামপুর ইউনিয়নটি এগারোটি গ্রামের সমান্বয় গঠিত । এ গুলি হলওঃ বামনহাট, মিতনা, চাচড়া, তুলারামপুর, বেনাহাটী, চামরুল, বেতেঙ্গা, পেড়লী, মালিডাঙ্গা, বাকসাডাঙ্গা, দেবীপুর।

ইতিহাস

শিক্ষা	
তুলারামপুর ইউনিয়নে মোট শিক্ষার হারঃ ৬৪%
তুলারামপুর ইউনিয়নে শিক্ষা প্রতিষ্ঠান রয়েছেঃ-
 কলেজঃ ০১টি 
 উচ্চ মাধ্যমিক বিদ্যালয়ঃ ০৬টি 
 প্রাথমিক বিদ্যালয়ঃ১২ টি
 মাদ্রাসাঃ০৪ টি
 সরকারী অন্ধ স্কুলঃ০১টি

অর্থনীতি

বহিঃসংযোগ
 দাপ্তরিক ওয়েব 

নড়াইল সদর উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
মুলিয়া ইউনিয়ন

মুলিয়া ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।

ভৌগোলিক অবস্থান ও আয়তন	
মুলিয়া ইউনিয়ন জেলা সদর থেকে ৪.০০ কিঃ মিঃ পশ্চিমে এবং নড়াইল-শেখাহাটী সড়কের দক্ষিণে কাজলা নদীর তীরবর্তী মুলিয়াবাজারে অবস্থিত। মুলিয়া ইউনিয়নের উত্তরে শাহাবাদ ইউনিয়ন, পূর্বে নড়াইল পৌরসভা, দক্ষিণে কলোড়া ইউনিয়ন ও পশ্চিমে শেখহাটী ও তুলারামপুর ইউনিয়ন। এই ইউনিয়নের আয়তন ১১.৭৬বর্গ কিঃ মিঃ।

প্রশাসনিক এলাকা 
মুলিয়া ইউনিয়ন আঠারো টি গ্রামের সমান্বয় গঠিত; এগুলি হলঃ আখোদা, টেপারী, পানতিতা, মুলিয়া, শালিয়ারভিটা, বালিয়াডাঙ্গা, কোড়গ্রাম, ইচড়বাহা, দূর্বাজুড়ী, সিতারামপুর, হিজলডাঙ্গা, বনগ্রাম, ননীক্ষির, গোয়ালবাড়ী, বাঁশভিটা, সাতঘরিয়া, গোয়ালডাঙ্গা, বরেন্দার।

শিক্ষা 
মুলিয়া ইউনিয়নে শিক্ষার হার ৭৪%।
এখানে শিক্ষা প্রতিষ্ঠান রয়েছেঃ
 কলেজঃ ২টি,
 উচ্চ মাধ্যমিক বিদ্যালয়ঃ ২টি,
 প্রাথমিক বিদ্যালয়ঃ ৬টি।

তথ্যসূত্র

বহিঃসংযোগ
 মুলিয়া ইউনিয়ন  - জাতীয় তথ্য বাতায়ন

নড়াইল সদর উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
শাহাবাদ ইউনিয়ন

শাহাবাদ ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৪ খ্রিঃ স্থাপিত হয়।

অবস্থান ও আয়তন 
শাহাবাদ ইউনিয়নটি জেলা শহর থেকে ৫.০০ কিঃ মিঃ পশ্চিমে, নড়াইল-মাইজপাড়া সড়কের পা্শ্বে অবস্থিত। শাহাবাদ ইউনিয়নের উত্তরে- হবখালি ইউনিয়ন, পশ্চিমে- চন্ডিবরপুর ইউনিয়ন ও নড়াইল পৌরসভা, দক্ষিণে- নড়াইল পৌরসভা ও মুলিয়া ইউনিয়ন, পশ্চিমে- তুলারামপুর ইউনিয়ন ও মাইজপাড়া ইউনিয়ন নড়াইল সদর নড়াইল অবস্থিত। এই ইউনিয়নের আয়তন ১৮.৮০ বর্গ কি.মি.।

প্রশাসনিক এলাকা 
শাহাবাদ ইউনিয়নটি তেরটি গ্রামের সমান্বয় গঠিত; এগুলো হলোঃ সরসপুর, চরবিলা, ধোন্দা, ময়েনখোলা, তুজরডাঙ্গা, দলজিৎপুর, নারায়নপুর, গোপিকান্তপুর, সদানন্দকাঠি, দত্তপটি, আলোকদিয়া, চাঁদপুর, বিষ্ণুপুর।

ইতিহাস

শিক্ষা 
শাহাবাদ ইউনিয়নে মোট শিক্ষার হারঃ৬০.৫২% 
 কলেজঃ০১টি 
 উচ্চ মাধ্যমিক বিদ্যালয়ঃ ০৪টি 
 প্রাথমিক বিদ্যালয়ঃ ০৯টি
 মাদ্রাসাঃ ০২টি

বিবিধ

বহিঃসংযোগ
 দাপ্তরিক ওয়েবসাইট। 

নড়াইল সদর উপজেলার ইউনিয়ন
খুলনা বিভাগ
নড়াইল জেলা
চন্ডিবরপুর ইউনিয়ন

চন্ডিবরপুর ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।

অবস্থান ও আয়তন 
চন্ডিবরপুর ইউনিয়ন নড়াইল জেলা শহর থেকে ১১.০০ কিঃ মিঃ পূর্বে, নড়াইল-যশোর সড়কের উত্তরে এবং চিত্রা নদীর দক্ষীণ তীরে অবস্থিত। এই ইউনিয়নটির  উত্তরে- নড়াইল সদর উপজেলার- হবখালি ইউনিয়ন ও লোহাগড়া উপজেলার- নলদী ইউনিয়ন, পূর্বে লোহাগড়া উপজেলার- নয়োগ্রাম ইউনিয়ন ও দক্ষিণ-পূর্বে- লোহাগড়া উপজেলার- কাশিপুর ইউনিয়ন। দক্ষিণে- আউড়িয়া ইউনিয়ন  দক্ষিণ-পশ্চিমে- নড়াইল পৌরসভা পশ্চিমে- শাহাবাদ ইউনিয়ন নড়াইল সদর উপজেলা নড়াইল অবস্থিত। এই ইউনিয়নের আয়তন ১৭.৩৯ বর্গ কি.মি.।

প্রশাসনিক এলাকা
চন্ডিবরপুর ইউনিয়নটি তেইশটি গ্রামের সমান্বয়ে গঠিত; এগুলো হলোঃ রতডাঙ্গা, গন্ধর্ব্য খালী, ফুলবাড়ী, শংকরপুর, আমবাড়ীয়া, ধুড়িয়া, চালিতাতলা, কুরুলিয়া, চন্ডিবরপুর, রাজাপুর, বাধাল, জঙ্গল গ্রাম, নূর মোহাম্মদ নগর, পাইকমারী, গোয়াল বাথান, সিবানন্দপুর, নাওরা, চাকুলিয়া, নিধিখোলা, ফেদী (আলীগঞ্জ), বাজে সিবানন্দপুর, বাগশ্রীরামপুর, ভুমুরদিয়া।

ইতিহাস

শিক্ষা	
চন্ডিবরপুর ইউনিয়নে মোট শিক্ষার হারঃ ৫৫%

শিক্ষা প্রতিষ্ঠান রয়েছে-
 কলেজঃ০১ টি
 উচ্চ মাধ্যমিক বিদ্যালয়ঃ০৩ টি
 প্রাথমিক বিদ্যালয়ঃ১৫ টি
 মাদ্রাসাঃ০৪ টি

অর্থনীতি

উল্লেখযোগ্য ব্যক্তি 
বীরশ্রেষ্ঠ নূর মোহাম্মদ শেখ

বিবিধ

বহিঃসংযোগ
 দাপ্তরিক ওয়েবসাইট।

নড়াইল সদর উপজেলার ইউনিয়ন
কোতয়ালী দরওয়াজা

কোতওয়ালী দরজা চাঁপাইনবাবগঞ্জ জেলার একটি প্রাচীন নিদর্শন। কোতওয়ালী দরজাকে গৌড় এর সিংহ দ্বার বলা হয়। প্রাচীন গৌড়ের উপনগরী হতে মূল রাজধানীতে অনুপ্রবেশের একটিমাত্র মূল ফটক ছিলো এটি। নগর পুলিশের ফারসি প্রতিশব্দ ‘কোতওয়াল’ এর অনুকরণে নামকরণ করা হয়েছে। এখানে নগরপুলিশ (কোতওয়াল) গৌড় নগরীর দক্ষিণ দেয়াল রক্ষা করার কাজে নিয়োজিত ছিলেন।

অবস্থান
বালিয়াদীঘি ডানে রেখে সোজা উত্তর পশ্চিমে ভারত সীমানার মধ্যে অবস্থিত কোতওয়ালী দরজা। এটি সীমান্তের জিরো লাইন থেকে দেখা যায়।

অবকাঠামো

প্রবেশপথের মধ্যবর্তী খিলানের উচ্চতা ৯.১৫ মিটার এবং প্রস্থ ৫.১০ মিটার। প্রবেশপথের পূর্ব ও পশ্চিমদিকের সচ্ছিদ্র প্রাচীর রয়েছে। এ ছিদ্রগুলি দিয়ে শত্রুর ওপর গুলি বা তীর ছোড়া হতো। এটির ৩০ ফুট উঁচু ও ১৬ ফুট ৯ ইঞ্চি প্রশস্ত একটি খিলান পথ ছিলো। কোতয়ালী দরজার মধ্যবর্তী রাস্তা ১৭ ফুট ও ৪ ইঞ্চি। বর্তমানে খিলান ভেঙ্গে পড়েছে। এটা সম্পূর্ণরূপে গৌড়িয়া ইটের তৈরি।

স্থাপত্য রীতি

নগর রক্ষা দুর্গের ফটকগুলোর স্থাপত্য রীতির চেয়ে এ ফটকটির স্থাপত্য রীতি অনেক পূর্বের। ভিতরে ও বাইরে প্রতিটি সম্মুখভাগে ৬ ফুট ব্যাস বিশিষ্ট দু’টি করে মোট চারটি অর্ধবৃত্তাকার বুরুজ রয়েছে। বুরুজগুলোর প্রতি পার্শ্বে অলংকৃত স্তম্ভের উপর স্থাপিত সুচালো খিলানযুক্ত গভীর কুলাঙ্গী রয়েছে। এ তোরণ অভ্যন্তরে সশস্ত্র পুহরীদের আবাস কক্ষগুলি বিভিন্ন প্রকার নকশাযুক্ত কারুকাজ ও পোড়া মাটির অলংকরণে সুসজ্জিত।

স্থাপনার উদ্দেশ্য
এখানে কোন শিলালীপি না থাকায় কোতওয়ালী দরজা নির্মাণের উদ্দেশ্য সম্পর্কে বেশ কিছু মত প্রচলিত আছে। তবে এসব মতের সবগুলোই বেশ গ্রহণযোগ্য। নিম্নে ৩ টি আলাদা মত এবং উদ্দেশ্য দেওয়া হলো।

 জেনারেল ক্যানিং হ্যামের মতে এটি সুলতান আলাউদ্দীন খলজীর মৃত্যুর পর গৌড় লখনৌতিতে দিল্লীর আধিপত্য কায়েমের সময় নগর রক্ষা প্রাচীর অভ্যন্তরে এ বিশাকায় তোরণটি নির্মিত হয়। এ মত সমর্থন করলে তোরনটি সম্ভবত ১২২৯ খ্রিঃ ৬২৭ হিজরী সনের কিছু পর নির্মিত হয়েছিলো বলে মনে করা হয়।
 ডঃ দানির মতে বাংলার সুলতান নাসিরুদ্দিন মাহমুত শাহের আমলের প্রথমার্ধে পান্ডুয়া হতে গৌড়ে রাজধানী স্থানান্তর হওয়ার পর রাজধানীর নগর দ্বার হিসেবে এটি নির্মিত হয়।
 এম. আবিদ আলী খানের মতে ফটকটি গৌড়ের প্রাপ্ত সর্ব প্রাচীন মুসলিম লিপির তারিখের ১২৩৪ খ্রিঃ সুলতান ইলতাতমিশ ও মুহাম্মদ আলাউদ্দীন খলজীর মৃত্যুর (১৩১৫ খ্রিঃ) মধ্যবর্তী কোন সময়কার।

আরও দেখুন
 বাংলাদেশের প্রত্নতাত্ত্বিক স্থানের তালিকা
 পাণ্ডুয়া, মালদা
 কর্ণসুবর্ণ
 গুপ্ত সাম্রাজ্য
 বিহার

তথ্যসূত্র

বাংলার ইতিহাস
বাংলাদেশের ইতিহাস
চাঁপাইনবাবগঞ্জ জেলার দর্শনীয় স্থান
চাঁপাইনবাবগঞ্জ জেলার প্রত্নতাত্ত্বিক স্থাপনা
ভারতের ইতিহাস
বাঁশগ্রাম ইউনিয়ন

বাঁশগ্রাম ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৬ খ্রিঃ স্থাপিত হয়।

অবস্থান ও আয়তন 
বাঁশগ্রাম ইউনিয়ন নড়াইল জেলা শহর থেকে ৮.০০ কিঃ মিঃ পূর্বে অবস্থিত।। বাঁশগ্রাম  ইউনিয়নের উত্তরে আউড়িয়া ও লোহাগড়া উপজেলার কাশিপুর ইউনিয়ন, পূর্বে লোহাগড়া উপজেলার লক্ষীপাশা ও দিঘলিয়া ইউনিয়ন, দক্ষিণে কালিয়া উপজেলার চাঁচুড়ি ইউনিয়ন, পশ্চিমে ভদ্রবিলা ইউনিয়ন অবস্থিত। এই ইউনিয়নের আয়তন ১৮.৮০ বর্গ কি.মি.।

প্রশাসনিক এলাকা 
বাঁশগ্রাম ইউনিয়নটি ২২টি গ্রামের সমান্বয় গঠিত; এগুলো হলঃ বল্লারটোপ, বেদভিটা, বাঁশগ্রাম, চাঁদপুর, বগুড়া, বালিয়াডাঙ্গা, দারিয়াপুর, দৌলতপুর, ডুমদি, গোপালপুর, আগ্রাহাটি, হোগলাডাঙ্গা, যদুনাথপুর, কুলাইগাছি, কামালপ্রতাপ, শালিখা, কর্মচন্দ্রপুর, কুমাডাঙ্গা, চরশালিখা, শুম্ভুডাঙ্গা, টাবরা, জন নন্দখোল।

ইতিহাস

শিক্ষা 
বাঁশগ্রাম ইউনিয়নে রয়েছেঃ
 কলেজঃ ২টি,
 উচ্চ মাধ্যমিক বিদ্যালয়ঃ ৪টি,
 প্রাথমিক বিদ্যালয়ঃ ৮টি ও
 মাদ্রাসাঃ ১টি।

অর্থনীতি

উল্লেখযোগ্য ব্যক্তি

বিবিধ

তথ্যসূত্র

বহিঃসংযোগ 
 বাঁশগ্রাম ইউনিয়ন  - জাতীয় তথ্য বাতায়ন।

নড়াইল সদর উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন